2023. gada 18. jūnijā Atlantijas okeāna ziemeļos, netālu no Ņūfaundlendas pazuda privātais zemūdens peldlīdzeklis "Titan", ko izmantoja, lai aizvestu tūristus aplūkot okeāna dzelmē nogrimušā pasažieru kuģa "Titāniks" vraku. Kuģis nolaidās okeāna dzelmē agri no rīta un pēc nepilnām divām stundām izpētes kuģis, kas pavadīja peldlīdzekli, zaudēja ar to kontaktu. Uzņēmums "OceanGate", kam pieder zemūdens peldlīdzeklis, tās pašas dienas vakarā uzsāka meklēšanas operāciju. Tajā iesaistījās vairāki privātie kuģi, kā arī lūdza Kanādas un ASV Krasta apsardzes palīdzību. 22. jūnijā aptuveni 488 metru attālumā no Titānika priekšgala tika atrasts atlūzu lauks, kurā ir arī "Titāna" atlūzas. Šī lokācija tika atrasta, balstoties uz ASV Jūras spēku sonāra detektētu, implozijai atbilstošu signālu, kas tika uztverts ap laiku, kad ar "Titan" peldlīdzekli pazuda komunikācija; tiek uzskatīts, ka kuģis niršanas laikā spiediena dēļ ir implodējis, tūlītēji nogalinot visus, kas atradās uz borta.

Iepriekš tika izteiktas šaubas par peldlīdzekļa drošību. Meklēšanas un glābšanas darbos iesaistījās starptautiska komanda, kuras sastāvā bija ASV Krasta apsardze, ASV Jūras kara flote un Kanādas Krasta apsardze. Meklēšanā palīdzēja arī Kanādas Karalisko gaisa spēku un ASV Gaisa spēku nacionālās gvardes lidmašīnas, Kanādas Karaliskā flotes kuģis, vairāki tirdzniecības un pētniecības kuģi, kā arī attālināti vadāmi zemūdens kuģi.

Priekšvēsture
-------------

### "OceanGate"

"OceanGate" ir uzņēmums, ko 2009. gadā dibināja Stoktons Rašs (*Stockton Rush*) un Giljermo Sēnleins (*Guillermo Söhnlein*). Kopš 2010. gada "OceanGate" ir nodrošinājis vairākus maksas izbraucienus komerciālos zemūdens peldlīdzekļos pie Kalifornijas līča, Meksikas līcī un Atlantijas okeānā.

*Cyclops 1* zemūdens peldlīdzeklis
Rašs saprata, ka nogrimušo kuģu vraku apmeklēšana ir veids, kā piesaistīt plašsaziņas līdzekļu uzmanību, un 2016. gadā uzņēmums pirmo reizi nodrošināja klientiem iespēju nokļūt pie kuģa "Andrea Doria" vraka, izmantojot savu peldlīdzekli *Cyclops 1*. 2019. gadā Rašs intervijā žurnālam "Smithsonian" atzina: "Ir tikai viens vraks, ko visi zina... Ja jūs prasītu cilvēkiem nosaukt kaut ko, kas ir zem ūdens, viņi nosauktu haizivis, vaļus un Titāniku."

### Zemūdens peldlīdzeklis "Titan"

"Titan" bija piecu cilvēku zemūdens peldlīdzeklis (t.i. zemūdenei līdzīgs kuģis, kurš nav spējīgs funkcionēt patstāvīgi, bez ārēja atbalsta), kurš, saskaņā ar "OceanGate" pārstāvju teikto, bija paredzēts, lai nirtu līdz pat 4000 m dziļumam un lai veiktu vietu apskati, pētniecību un datu apkopošanu, filmu un mediju ražošanu, kā arī aparatūras un programmatūras dziļūdens testēšanai."

6,7 metrus garais un 10 432 kg smagais peldlīdzeklis bija izgatavots no oglekļa šķiedras un titāna. Viss spiediena korpuss sastāvēja no divām titāna puslodēm, diviem titāna saskarnes gredzeniem, kas savieno 142 cm iekšējā diametrā lielo un 2,4 m garo oglekļa šķiedras cilindru. Viena no kuģa galā esošajām titāna puslodēm bija aprīkota ar akrila logu. 2020. gadā "OceanGate" izpilddirektors Stoktons Rašs paziņoja, ka pēc cikliskā noguruma pazīmju ņovērošanas korpusa dziļuma reitings ir pazemināts līdz 3000 m. 2020. un 2021. gadā "Titan" tika pārbūvēts.

"Titan" stūres vadības ierīce ir *Logitech* G F710 (bezvadu spēļu kontrolleries) ar modificētām analogajām svirām. Tas pārvietojas ar ātrumu līdz 3 mezgliem (5,6 km/h), izmantojot četrus elektriskos dzinējus.

### Titānika ekspedīcijas

"Titāns" pirmo reizi ienira pie "Titānika" 2021. gada jūlijā, un atsevišķi ekspedīcijas braucieni tika organizēti arī 2022. un 2023. gadā.

Katrā niršanas reizē peldlīdzeklī parasti bija pilots, trīs maksājoši pasažieri un gids. Kad visi pasažieri ir peldlīdzekļa iekšpusē, ieejas lūka tiek aizskrūvēta, un to var atvērt tikai no ārpuses. Nolaišanās līdz "Titānikam" parasti aizņem trīs stundas, bet viss brauciens aizņem aptuveni astoņas stundas. Kuģis brauciena laikā ik pa 15 minūtēm pārraida drošības signālu, lai to uzraudzītu virsūdens apkalpe. Kuģis un virszemes apkalpi var sazināties arī, izmantojot īsas īsziņas.

Klienti, ko uzņēmums "OceanGate" dēvē par "misijas speciālistiem", iztērē 250 000 ASV dolāru, lai iesaistītos astoņu dienu ekspedīcijā.

2023. gadā "OceanGate" plānoja veikt vairākas ekspedīcijas uz "Titāniku", taču slikto laikapstākļu dēļ Ņūfaundlendā uzņēmumam līdz šim ir sanācis veikt tikai vienu ekspedīciju.

Incidenta norise
----------------

### Ekspedīcija un pazušana (16. jūnijs — 18. jūnijs)

Brauciens uz Titānika vraka vietu sākās 16. jūnijā, kad izpētes un ekspedīcijas kuģis "MV Polar Prince" pameta ostu Sentdžonsā, Ņūfaundlendā, un kuģis ieradās niršanas vietā 17. jūnijā.

Niršanas operācija sākās 18. jūnijā plkst. 9:30 pēc Ņūfaundlendas vasaras laika (NDT). Pēc ieniršanas koģis "Titan" sazinājās ar "Polar Prince" ik pēc 15 minūtēm, taču pēc pusotras stundas saziņa pārtrūka. Bija paredzēts, ka peldlīdzeklis uznirs pulksten 16:30 pēc vietējā laika. Plkst. 19:10. ASV krasta apsardzei tika paziņots par pazudušo peldlīdzekli. Ceļā došanās brīdī "Titan" bija līdz 96 stundām elpojama gaisa, kas būtu beidzies 2023. gada 22. jūnija rītā, ja zemūdens kuģis būtu palicis neskarts.

ASV Jūras spēku akustiskā sistēma, kas izstrādāta militāro zemūdeņu atrašanās vietas noteikšanai, dažas stundas pēc "Titan" ieniršanas detektēja signālu, kas atbilst sprādzienam. Šis fakts tika konstatēts pēc tam, kad tika izziņots par zemūdens kuģa pazušanu, kā rezultātā Jūras spēki pārskatīja savus akustiskos datus no šī laika perioda. Jūras spēki nodeva informāciju krasta apsardzei.

### Meklēšana (18. jūnijs — 22. jūnijs)

Meklēšanas un glābšanas darbos iesaistījās starptautiska komanda, kuras sastāvā bija ASV Krasta apsardze, ASV Jūras kara flote un Kanādas Krasta apsardze. Meklēšanā palīdzēja arī Kanādas Karalisko gaisa spēku un ASV Gaisa spēku nacionālās gvardes lidmašīnas, Kanādas Karaliskā flotes kuģis, vairāki tirdzniecības un pētniecības kuģi, kā arī attālināti vadāmi zemūdens kuģi (angļu: *remotely operated underwater vehicle*, ROV). Meklēšana ietvēra gan jūras virsmas pārmeklēšanu, gan zemūdens pārmeklēšanu, izmantojot sonāru.

ASV krasta apsardze norādīja, ka meklēšanas un glābšanas misija bija sarežģīta attālās atrašanās vietas, laikapstākļu, tumsas, jūras apstākļu un ūdens temperatūras dēļ. Kontradmirālis Džons Mogers sacīja, ka viņi "izmanto visus sev pieejamos līdzekļus". Lai gan daudzi zemūdens pellīdzekļi ir aprīkoti ar akustisko bāksignālu, kas raida skaņas, kuras glābēji var uztvert zem ūdens, nav zināms, vai arī "Titan" bija šāda ierīce.

Saskaņā ar iekšējo ASV valdības dienesta ziņojumu, Kanādas CP-140 Aurora hidrolokators, meklējot zemūdens peldlīdzekli, uztvēra trokšņus zem ūdens. ASV krasta apsardze par tiem oficiāli izziņoja nākamajā rītā, taču arī paziņoja, ka agrīnā izmeklēšana nav devusi rezultātus. ASV krasta apsardzes kontradmirālis Džons Maugers sacīja, ka trokšņa avots nav zināms un, iespējams, cēlies no daudziem metāla priekšmetiem vraka vietā. Kanādas lidmašīna CP-140 Aurora iepriekš bija pamanījusi uz ūdens virsmas peldošu "baltu taisnstūrveida objektu". Objekta atrašanai un identificēšanai nosūtītais kuģis tika novirzīts, lai palīdzētu atrast trokšņa avotu. ASV krasta apsardze vēlāk aprakstīja trokšņus kā acīmredzami nesaistītus ar pazudušo kuģi.

Neraugoties uz pieaugošajām bažām par gaisa krājumu izsīkumu, ASV Krasta apsardzes pārstāvis preses konferencē sacīja, ka "šī 100% ir meklēšanas un glābšanas misija", nevis atlūzu atgūšanas misija.

### Atlūzu atklāšana (22. jūnijs)

22. jūnijā pulksten 13:18 pēc vietējā laika ASV krasta apsardzes Ziemeļaustrumu sektors paziņoja, ka netālu no Titānika vraka ir atrasts lūžņu lauks. Vēlāk tika apstiprināts, ka atlūzas ir daļa no zemūdens peldlīdzekļa. Tajā pašā dienā preses konferencē ASV krasta apsardze paziņoja, ka pie zemūdens kuģa iznīcības bija vainīga spiediena kameras sabrukšana un ka "Titan" atlūzas tika atrasti jūras dibenā apmēram 500 metru attālumā no Titānika priekšgala.

ASV krasta apsardzes kontradmirālis Džons Maugers apstiprināja, ka atlūzas atbilst "katastrofālam spiediena kameras zudumam". Maugers paziņoja, ka viņam nav atbildes par to, vai uz kuģa esošo cilvēku līķi tiks atgūti, taču viņš teica, ka okeāns šādā dziļumā ir "nepielūdzama vide".

Atsauces
--------

1. ↑  Mary Louise Kelly, Vincent Acovino, Tinbete Ermyas. «A former passenger details what it's like inside the missing Titan submersible». npr.org, 20.06.2023. Skatīts: 22.06.2023.
2. ↑  «Atlantijas okeānā meklē pazudušu «Titānika» izpētes zemūdeni ar pieciem tūristiem». *www.lsm.lv* (latviešu). Skatīts: 2023-06-22.
3. ↑ . «Titanic sub live updates: All five people on vessel dead after 'catastrophic implosion'». *BBC News* (en-gb). Skatīts: 2023-06-22.
4. ↑  «Missing Titanic Submersible: Update from Anushka Patil». *The New York Times* (en-US). 2023-06-22. ISSN 0362-4331. Skatīts: 2023-06-22.
5. ↑  Nicholas Bogel-Burroughs. «OceanGate Was Warned of Potential for ‘Catastrophic’ Problems With Titanic Mission». *The New York Times* (en-US), 2023-06-20. ISSN 0362-4331. Skatīts: 2023-06-22.
6. 1 2  «Unified Command established for missing submersible from Polar Prince». *United States Coast Guard News* (en-US). Skatīts: 2023-06-22.[novecojusi saite]
7. 1 2  Alexandra E Petri, Summer Lin. «Titanic tourist submersible carrying 5 disappears on trip to see wreck in North Atlantic». *Los Angeles Times* (en-US), 2023-06-19. Skatīts: 2023-06-22.
8. 1 2  Helen Regan. «US military moving military and commercial assets to help submersible search efforts». *CNN* (angļu), 2023-06-20. Skatīts: 2023-06-22.
9. 1 2  Ryan Cooke. «U.S. air force aircraft land in St. John's with gear to aid in search for missing submersible». *CBC*, 20-06-2023. Skatīts: 22-06-2023.
10. 1 2  Smithsonian Magazine, Tony Perrottet. «A Deep Dive Into the Plans to Take Tourists to the 'Titanic'». *Smithsonian Magazine* (angļu). Skatīts: 2023-06-22.
11. ↑  National Oceanic and Atmospheric Administration US Department of Commerce. «Marine Biologist and Bioluminescence Specialist Edith A. Widder: Video Transcript: Ocean Exploration Careers: NOAA Office of Ocean Exploration and Research». *oceanexplorer.noaa.gov* (EN-US). Skatīts: 2023-06-22.
12. 1 2  «Titan Submersible». *web.archive.org*. 2023-06-19. Arhivēts no oriģināla, laiks: 2023-06-19. Skatīts: 2023-06-22.
13. ↑  Elena Gorgan. «Tourist Submarine Titan Goes Missing on Its Way to the Titanic Wreck». *autoevolution* (angļu), 2023-06-20. Skatīts: 2023-06-22.
14. ↑  «Composite submersibles: Under pressure in deep, deep waters | CompositesWorld». *web.archive.org*. 2021-08-04. Arhivēts no oriģināla, laiks: 2021-08-04. Skatīts: 2023-06-22.
15. ↑  Mark Harris. «A whistleblower raised safety concerns about OceanGate’s submersible in 2018. Then he was fired.». *TechCrunch* (en-US), 2023-06-20. Skatīts: 2023-06-22.
16. ↑  Alan Boyle. «OceanGate gets its Titan sub ready to begin expedition to Titanic shipwreck», 28-05-2021. Skatīts: 22-06-2023.
17. ↑  Paul Tassi. «The Missing Titanic Submarine Was Using A $30 Video Game Controller». *Forbes* (angļu). Skatīts: 2023-06-22.
18. ↑  Matthew Gault. «Why Did the Missing Titanic Sub Use a $40 Video Game Controller?». *Vice* (angļu), 2023-06-20. Skatīts: 2023-06-22.
19. ↑  «Why The Missing Titanic Tourist Sub Has Everyone Talking About A Cheap Old Gaming Controller». *Kotaku* (angļu). 2023-06-20. Skatīts: 2023-06-22.
20. ↑  «TITAN 5-Person Submersible | 4,000 meters». *web.archive.org*. Arhivēts no oriģināla, laiks: 2023-06-22. Skatīts: 2023-06-22.
21. ↑  Alan Boyle. «OceanGate sub makes first dive to Titanic wreck site and captures photos of debris», 13-07-2021. Skatīts: 22-06-2023.
22. ↑   A visit to RMS Titanic. Atjaunināts: 2023-06-22
23. 1 2 3 4  «Titanic tourist submersible goes missing with search under way». *BBC News* (en-GB). 2023-06-19. Skatīts: 2023-06-22.
24. ↑  Rachel Treisman. «'Tiny sub, big ocean': Why the Titanic submersible search is so challenging», 20-06-2023. Skatīts: 22-06-2023.
25. 1 2  «Missing Titanic submersible: What we know about the search for the vessel and those on board». *Sky News* (angļu). Skatīts: 2023-06-22.
26. ↑  «Submersible used to take tourists to see Titanic wreck goes missing in Atlantic Ocean». *Sky News* (angļu). Skatīts: 2023-06-22.
27. ↑  «In race against clock, expanding fleet of ships searches for submersible lost near Titanic wreck». *AP NEWS* (angļu). 2023-06-20. Skatīts: 2023-06-22.
28. ↑  «The Titanic wreckage lies around 12,500 feet below sea level. Here's a look at the path to see it». *CNN* (angļu). 2023-06-20. Skatīts: 2023-06-22.
29. 1 2  «UK billionaire Hamish Harding on board missing Titanic submersible, family confirms». *Sky News* (angļu). Skatīts: 2023-06-22.
30. 1 2 3  Reuters. «Titanic sub timeline: when did it go missing and key events in search». *Reuters* (angļu), 2023-06-23. Skatīts: 2023-06-24.
31. ↑  A. B. C. News. «A timeline of the missing Titanic tourist submersible». *ABC News* (angļu). Skatīts: 2023-06-24.
32. ↑  «Highlights from Day One as the search for the missing Titanic submersible continues». *NBC News* (angļu). 2023-06-21. Skatīts: 2023-06-24.
33. ↑  Kelsey Vlamis, Lloyd Lee, Sinéad Baker, Rebecca Cohen. «Missing Titanic sub likely would have used its 96-hour oxygen supply if implosion didn't happen first». *Insider* (en-US). Skatīts: 2023-06-24.
34. ↑  Ben Kesling. «WSJ News Exclusive | U.S. Navy Heard What It Believed Was Titan Implosion Days Ago». *Wall Street Journal* (en-US), 2023-06-22. ISSN 0099-9660. Skatīts: 2023-06-24.
35. ↑  Royce Kurmelovs. «US navy says it picked up ‘anomaly’ hours after sub began mission – as it happened». *the Guardian* (en-GB), 2023-06-23. ISSN 0261-3077. Skatīts: 2023-06-24.
36. ↑  «What we know about the search for the Oceangate submersible - BBC News». *web.archive.org*. 2023-06-19. Arhivēts no oriģināla, laiks: 2023-06-19. Skatīts: 2023-06-24.
37. 1 2  Jenny Gross. «Missing Submersible: Vessel Disappears During Dive to the Titanic Wreck Site». *The New York Times* (en-US), 2023-06-19. ISSN 0362-4331. Skatīts: 2023-06-24.
38. 1 2 3  Nouran Salahieh,Eric Levenson,Priscilla Alvarez,Ray Sanchez. «Banging sounds heard during Titan search, according to internal US government memo». *CNN* (angļu), 2023-06-20. Skatīts: 2023-06-24.
39. ↑  Nicholas Bogel-Burroughs. «Missing Titanic Submersible: ‘We Need to Have Hope’: More Ships Join Search». *The New York Times* (en-US), 2023-06-21. ISSN 0362-4331. Skatīts: 2023-06-24.
40. ↑  Royce Kurmelovs. «More noises heard in search area, says US Coast Guard, amid huge effort to bring crew home – as it happened». *the Guardian* (en-GB), 2023-06-22. ISSN 0261-3077. Skatīts: 2023-06-24.
41. ↑  «Titanic sub live updates: Safety investigations launched into Titan implosion deaths». *BBC News* (en-gb). 2023-06-20. Skatīts: 2023-06-24.
42. ↑  «Coast Guard says operation to find missing submersible is "100%" still a search and rescue mission». *CNN* (angļu). 2023-06-21. Skatīts: 2023-06-24.
43. ↑  «The Titan submersible imploded, killing all 5 on board, the US Coast Guard says». *AP NEWS* (angļu). 2023-06-22. Skatīts: 2023-06-24.
44. ↑  «'Landing frame and rear cover' found at debris field in hunt for missing sub». *Sky News* (angļu). Skatīts: 2023-06-24.
45. ↑  «Debris field confirmed to be missing Titanic submarine. This is where it was finally found». *USA TODAY* (en-US). Skatīts: 2023-06-24.
46. ↑  Eric Levenson,Priscilla Alvarez,Gabe Cohen,Nouran Salahieh,Oren Liebermann. «Titanic-bound submersible suffered 'catastrophic implosion.' The US Navy detected an implosion Sunday and told rescuers, an official tells CNN». *CNN* (angļu), 2023-06-22. Skatīts: 2023-06-24.
47. ↑  «Watch Coast Guard press conference live: Officials give updates on missing Titanic sub». *USA TODAY* (en-US). Skatīts: 2023-06-24.
48. ↑  «Submersible crew presumed dead in 'catastrophic loss of the pressure chamber' - UPI.com». *UPI* (angļu). Skatīts: 2023-06-24.
49. ↑  «US Coast Guard confirms Titan sub loss». *BBC News* (en-GB). Skatīts: 2023-06-24.
50. ↑  «Five dead on Titan sub were 'true explorers' - OceanGate». *BBC News* (en-GB). 2023-06-22. Skatīts: 2023-06-24.